CELEX: 62018TN0127
Language: lv
Date: 2018-02-28 00:00:00
Title: Lieta T-127/18: Prasība, kas celta 2018. gada 28. februārī – Cortina un FLA Europe/Komisija

23.4.2018   
            
            
               LV
            
            
               Eiropas Savienības Oficiālais Vēstnesis
            
            
               C 142/66
            
         Prasība, kas celta 2018. gada 28. februārī – Cortina un FLA Europe/Komisija
   (Lieta T-127/18)
   (2018/C 142/84)
   Tiesvedības valoda – holandiešu
   
      Lietas dalībnieki
   
   
      Prasītājas: Cortina (Oudenaarde, Beļģija) un FLA Europe (Oudenaarde) (pārstāvji: S. De Knop, B. Natens un A. Willems, advokāti)
   
      Atbildētāja: Eiropas Komisija
   
      Prasījumi
   
   Prasītāju prasījumi Vispārējai tiesai ir šādi:
   
               —
            
            
               atzīt prasību par pieņemamu;
            
         
               —
            
            
               atcelt Komisijas Īstenošanas regulu (ES) 2017/2232 (2017. gada 4. decembris), ar kuru atkārtoti nosaka galīgo antidempinga maksājumu un galīgi iekasē pagaidu maksājumu, kas noteikts konkrētu tādu Ķīnas Tautas Republikas un Vjetnamas izcelsmes apavu importam, kuriem ir ādas virsa un kurus ražo konkrēti ražotāji eksportētāji Ķīnas Tautas Republikā un Vjetnamā, un ar kuru īsteno Tiesas spriedumu apvienotajās lietās C-659/13 un C-34/14;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatojumam prasītājas izvirza trīs pamatus.
   
               1.
            
            
               LES 5. panta 1. un 2. punkta pārkāpums apstrīdētās regulas juridiskā pamata trūkuma dēļ. Pakārtoti prasītājas apgalvo, ka ir pārkāpts institucionālā līdzsvara princips LES 13. panta 2. punkta izpratnē.
            
         
               2.
            
            
               LESD 266. panta pārkāpums, neveicot pasākumus, kas vajadzīgi, lai izpildītu 2016. gada 4. februāra spriedumu C&J Clark International (C-659/13 un C-34/14, EU:C:2016:74).
            
         
               3.
            
            
               LES 5. panta 1. un 4. punkta pārkāpums, jo ir pieņemts akts, kas pārsniedz to, kas nepieciešams tā mērķa sasniegšanai.